CELEX: 62015CN0198
Language: sk
Date: 2015-04-29 00:00:00
Title: Vec C-198/15: Návrh na začatie prejudiciálneho konania, ktorý podal First-tier Tribunal (Tax chamber) (Spojené kráľovstvo) 29. apríla 2015 – Invamed Group Ltd, Invacare UK Ltd, Days Healthcare Ltd, Electric Mobility Euro Ltd, Medicare Technology Ltd, Sunrise Medical Ltd/Commissioners for Her Majesty’s Revenue & Customs

13.7.2015   
            
            
               SK
            
            
               Úradný vestník Európskej únie
            
            
               C 228/6
            
         Návrh na začatie prejudiciálneho konania, ktorý podal First-tier Tribunal (Tax chamber) (Spojené kráľovstvo) 29. apríla 2015 – Invamed Group Ltd, Invacare UK Ltd, Days Healthcare Ltd, Electric Mobility Euro Ltd, Medicare Technology Ltd, Sunrise Medical Ltd/Commissioners for Her Majesty’s Revenue & Customs
   (Vec C-198/15)
   (2015/C 228/07)
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   First-tier Tribunal (Tax chamber)
   
      Účastníci konania pred vnútroštátnym súdom
   
   
      Odvolatelia: Invamed Group Ltd, Invacare UK Ltd, Days Healthcare Ltd, Electric Mobility Euro Ltd, Medicare Technology Ltd, Sunrise Medical Ltd
   
      Odporca: Commissioners for Her Majesty’s Revenue & Customs
   
      Prejudiciálne otázky
   
   Položené otázky sa týkajú prílohy 1 k nariadeniu Rady (EHS) č. 2658/87 (1) o colnej a štatistickej nomenklatúre a o Spoločnom colnom sadzobníku, zmenenému a doplnenému nariadením (ES) č. 1549/2006 (ďalej len „KN“) a jeho položky 8713.
   
               1.
            
            
               Znamenajú slová „pre telesne postihnuté osoby“„iba“ pre telesne postihnuté osoby?
            
         
               2.
            
            
               Aký je význam slov „telesne postihnuté osoby“, konkrétne:
               
                           a)
                        
                        
                           obmedzuje sa ich význam na osoby, ktoré trpia telesným postihnutím popri ich obmedzenej schopnosti chodiť alebo chodiť ľahko; alebo zahŕňa osoby, ktoré majú len obmedzenú schopnosť chodiť alebo chodiť ľahko?
                        
                     
                           b)
                        
                        
                           znamená „telesne postihnuté“ viac než len okrajové obmedzenie určitej schopnosti?
                        
                     
                           c)
                        
                        
                           je dočasné obmedzenie, akým sú následky zlomeniny nohy, spôsobilé byť telesným postihnutím?
                        
                     
         
               3.
            
            
               Menia VkKN zo 4. januára 2005 (2005/C1/03) (2), ktoré vylučujú skútre vybavené samostatným riadiacim stĺpikom, význam položky 8713?
            
         
               4.
            
            
               Má možnosť použitia vozidla osobou, ktorá nie je telesne postihnutá, vplyv na colné zaradenie, ak možno povedať, že vozidlo má špeciálne znaky, ktoré zmierňujú následky telesného postihnutia?
            
         
               5.
            
            
               Ak je vhodnosť na používanie osobou, ktorá nie je telesne postihnutá, relevantnou úvahou, do akej miery by mali byť nevýhody používania uvedeným spôsobom relevantnou úvahou aj pri určovaní tejto vhodnosti?
            
         
      (1)  Ú. v. ES L 301, s. 1; Mim. vyd. 02/002, s. 382.
   
      (2)  Vysvetlivky ku kombinovanej nomenklatúre Európskej únie, Ú. v. EÚ C 137, s. 1.